
Artikulu honetan, jarraipena eman nahi diogu aspaldian hasitako bideari. 
Bertan lnternetek hizkuntz irakaskuntzaren alorrarieta, gurean ere, alfabe- 
tatze-euskalduntzeari ere egin dion ekarpena jorratuko dugu. Lehendabizi, 
Blogak (Hizpide 59, 2005. 61-73 orr.) izan genituen mintzagai; geroago 
WebQuest eta Altxorraren bila (Hizpide 60, 2005. 56-68 orr); azkenik, 
Wikiak (Hizpide 62, 2006. 31-42 orr.) etorri ziren, hurrenez hurren. 

Sorta hori bukatzeko Web semantiko eta sare sozialak aztertu nahi ditugu 
oraingoan, hizkuntzen ikas-prozesuetan egunez egun indarra hartzen ah 
baitira. Horren segidan, beste atal batean, podcasting-ak eta bideocas- 
ting-ak aztertuko ditugu. Une honetan duten garrantzia begien bistakoa 
da. Izan ere, aztiarena egin gabe esan dezakegu bi tresna hauek, luze jo 
gabe, ezinbesteko bilakatuko direla gure eguneroko jardueretan. 

Definizioa Interneten, azken urte hauetan egin diren aurrerapausoak direla medio, 
erabiltzaileok inoizko protagonismoa hartu dugu. Paradigma-aldaketa bat 
gertatu da sarean, non erabiltzaileok, aide pasiboa izatetik, hau da, era- 
biltzaile jasotzaile hutsak izatetik, aide aktiboa edo erabiltzaile sortzaile 
izatera pasatu garen. 

Orain arteko paradigmaren ezaugarri nagusienetakoa izan da norabide 
bakarrekoa izatea. Web orriak estatikoak ziren eta erabiltzaileak irakurle 
gisa aritzen ziren. 

Paradigmaren aldaketak ekarri digu erabiltzaileen arteko elkarreragina eta 
horrekin batera sare sozialak garatzeko aukera izatea ere bai. Paradigma 
berri horretan erabiltzaileok geure iritzia eman dezakegu, edukiak konpar- 
titu eta elkarrekin lanean aritu, ezagutza eraikitzeko. 

Sarean nabigatzen badugu berehala ikusiko dugu ez dela ahobateko ados- 
tasunik lortu gertaera horri izena ipintzerakoan. Guztien artean gailendu 
dena Web 2.0 izan da, baina Interneteko foroetan jadanik Web 3.0ri buruz 
hitz egiten ari dira. Gu ez gara jausiko teknologia berrien abiaduraren 
zurrunbiloan. Gure iritziz tresna horiek oso baliagarriak dira eta, unean 

uneko lilurak erakarrita, ezin gara gainetik pasatu modako kontu bat 
balira bezala. 

Guk hemendik aurrera Sare Sozialen aldeko apustua egingo dugu, zeren 
eta gure iritziz, horixe baita Web 2.0ren barman koka ditzakegun erre- 
minta guztien ekarpen nagusia eta, era berean, daukaten balio erantsia. 

Ingurune bat sortzea erabiltzaileak elkarreraginean egoteko eta ezagutza 
eraikitzeko, horixe dugu buruan. Eta ezagutza hau modu kolaboratiboan 
sortzeko ezin aproposago ikusten ditugu sare sozialak eta web 2.0ko 
aplikazio batzuk. Bestalde, gure jomugan beti egongo dira hizkuntzen 
ikas-prozesuak eta, batez ere, euskara ikasten ari diren erabiltzaileak. 

• Iritziak eman, sortu, argitara eman eta zabaltzeko aplikazioak: Blogak, 
Wikiak, podcast, bideocast, foroak, egunkari eta telebista digitalak. . . 

• Informazioa bilatzeko eta eskuratzeko aplikazioak: Bloglines, Del.icio. 
us, GoogleReader eta bilatzaile orokorrak: Google, Yahoo, Elebila,. . . 

• Multimedia fitxategiak kudeatzeko aplikazioak: EuskalTube, YouTube, 
Gloogle Video, Flickr, My Space... Honelako aplikazioak asko era- 
biltzen dira hezkuntzako (Eduvlog, Zibereskola) blog, bideoblog, wiki 
eta podcastetan. 

• Sare sozialak: Moodle (ikaskuntza- eta irakaskuntza-j arduerak antolatzeko 
ingurunea), Second Life (elkarreragin soziala bultzatzen duen mundu bir- 
tuala), Twitter, Wikipedia (era kolaboratiboan sortutako entziklopedia bir- 
tuala), DeJaboo (literatura, musika eta zineari buruzko web orria. Iritziak 
elkarrekin trukatzeko, produkzio berriak ezagutzera emateko eta antzeko 
interesak dituen jendearen elkargune izateko sortu da). 

• Web 2.0ren beste baliabide batzuk: liburu birtualak, berriak, arbel digi- 
tal kolaboratiboak on-linezkoak, blog eta wikiak ornitzeko elementuak 
(egutegiak, erlojuak, aurkezpenak -Slideshare-, eguraldia, etike- 
tak, ikonoak, etab...), geolokalizazioa (Wikimapia eta GoogleMaps) 
Mashup edo aplikazioak nahasian (lehen aipaturiko aplikazio batzuk 
web orri bakarrean nahasian eskaintzen direnean, "mashup"-a dela 
esaten dugu), Panoramio (Erabiltzaile bakoitzak bere munduko mapa 
osatzen ahal du. Bertan nork bere bidaiak eta argazkiak jarri eta lagu- 
nei erakutsi eta iruzkinak elkarrekin trukatzen ahal dira), mySchoolog 
(ikasleen eskola jarduna antolatzeko sareko aplikazioa. 

Jakina! Guk egin dugun sailkapena era askotan egin daiteke, modu oroko- 
rrean eginda dago. Kontuan izan behar da, batetik, ikuspuntu ezberdineta- 
tik plantea daitekeela eta, bestetik, aplikazioen zerrenda amaiezina dela. 
Hau argitzeko adibide bat, gure esparrura ekarrita, aplikazioak honelaxe 
sailkatuko genituzke: hizkuntzen ikaskuntzaren arloan aritzen diren blo- 
gak, wikiak, web orriak, podcastak, etab. Blog baten baitara, aplikazio 
asko bil daitezke: audioak, bideoak, aurkezpenak, etab. 

Web 2.0ri buruz hitz egiten dugunean kontuan hartu beharreko beste puntu 
bi dira: kantitatea eta kalitatea. Interneteko demokratizazioarekin batera 
sare sozialetan parte hartzen duen pertsonen kopuruak gora egin du. 



Web 2.0ren 
aplikazioen 
sailkapen bat 

Jende askok erabiltzen du sarea iritziak eta lanak zabaltzeko era guz- 
tietan, idatziz, ahoz eta irudien bidez. Beraz, garrantzizkoa da iragazkia 
pasatzea, amaraunean murgiltzen diren guztiak ez baitira adituak, eta, ongi 
aukeratzea. Aukeraketa horiek bideratzeko Bloglines bezalako zerbitza- 
riak oso lagungarriak dira gure gogokoak hobesteko lana errazte aldera. 

Baina, zer egiten du Bloglines bezalako zerbitzari batek? Bertan izena 
ematen baldin baduzu eta zure blog, podcast edo webgune gogokoenen 
helbidea, hauetan zerbait berria agertzen den bakoitzean zure ordenado- 
rean jasoko duzu mezu bat eta orduan Bloglines-en sartu eta bertan ikusiko 
duzu sartu duzun gogokoen zerrendatik non dauden gauza berriak eta non 
ez. Horrela, bakarrik bisitatuko dituzu berriak idatzi dituzten guneak eta 
ez zara ibiliko beti gogokoenak bisitatzen jakin gabe zure azken bisitatik 
zerbait berririk dagoen ala ez. Horrela ez da denborarik alferrik galtzen. 

Informazioa atalkatzeko modu horri sindikazioa deitzen zaio eta iraultza 
handi bat ekarri du interneten. Modu horretan jardunda informazioa era- 
biltzailearen ordenadorera dator eta ez du erabiltzaileak sarean batera eta 
bestera alferrik ibili behar. 



if JM _£dnt(w.n ^mmdl9«u(D 4] Pnwrair* vtkJoj gQwndowt 4] Window! MoAa 
AreWvo EdMn V« Favorites Hansnsntai Ayuds 

- © ■ i3 [H p**— © 0- ^ b MX & 

ncaerx jfl http : lt~H».Vo^m .arofltanp-ipariBn 



_» a- 



v Q Biota y Irsduci - 



Bloglines^ 01 

RTt,rt« Pl«yl«t. Ftp. Bu»«- 







Cree su pagina Bloglines personal 
con las ultimas noticias de sus 
temas favorites. 



© <3S> 



Compartir ahom 

w £ # t „ wlto , IEs qratiBl 



it 

Publish 



4} hltp:ffww.btoglrwi.comfegn 




Web 2.0ren aplikazioen beste abantaila bat da software instalaziorik ez 
dela behar Interneteko aplikazioak direlako, beraz, sarean egin dezakegu 
lan eta saretik hartutako erremintak erabiliko ditugu. 



Sare sozialak Sare sozialak antzeko interesak dituzten pertsonen taldeek osatzen dituzte. 

Pertsona talde horiek Interneten bidez komunikatzen dira eta horien hel- 
buruak hauexek ditugu: aide batetik, elkarbanatzea edo konpartitzea, hau 
da, ematea eta jasotzea; bestetik, interesgune horrek bultzatutako proiek- 
tuetan modu kolaboratiboan lan egitea. 

Sare sozialen ezaugarriak honako hauexek dira: 

• Parte hartzaileen beharrek sortutako helburu komunak dituzte. 

• Sinesmenak, baloreak eta arauak konpartitu egiten dira. Parte hartzai- 
leen arteko konplizidadea sortzen da eta elkarri laguntzen diote. Parte 
hartzaileen artean elkarreragina sortzen da. 

• Rolak esleitzen dira: iritzi-emaileak, moderatzaileak, adituak, foroak 
elikatzen dituztenak, mantenuaz arduratzen direnak,. . . 

• Normalean software librea erabiltzen da, doakoa eta sare sozialak 
sortzeko aproposa baita. 



Lan kolaboratiboa Ikas-prozesuko helburuak lortzeko ikaskideekin egiten den lana ezinbes- 
tekoa da. Lan kolaboratiboa egiten denean, ikaskideengandik ere ikasten 
dute nahiz eta ikasle bakoitzak bere ezagupenak bere eskema, eskarmentu 
eta norberaren ingurunetik eraiki. 

Ildo horretatik, Ikaskuntza komimitateek, nork bere eta taldearen ikas- 
kuntza helburuak lortzen laguntzen dute ikasleen arteko elkarreragina 
bultzatuz. Horrelako komunitateetan, lehen aipatutako ezaugarriei honako 
hauexek gaineratu behar zaizkie: 

• Ikasleakjakitun diraberaienikaskuntzanaurreraegingobadute elkarren 
beharra dutela eta prest daude taldean bakoitzak duen rola betetzeko. 

• Ataza burutzeko ikasle bakoitzak ideiak proposatu behar ditu, bestee- 
nak entzun, hausnarketa egin, argudiatu. . . 

• Lanerako leku fisiko edota birtuala dute. Komunikazio formala eta infor- 
mala izateko kanalak daude eta irakasleak laguntzaile, orientatzaile eta 
motibatzaile lana du. 

• Komunitate hauetan organizazio zorrotza egoten da. Lidergoa, rolak, 
atazak, arauak. . . 

• Arrakasta lortzeko, ezinbestekoak dira: jarrera ona, konfiantza, errespe- 
tua, parte hartzea. . . 



Komunitate birtualak Interneten dauden interes bereko lan taldeak dira. Partaideek informa- 
(sare sozialak on line) zioa eman eta jasotzen dute eta elkarrekin egiten dute lana proiektuetan. 

Ikaskuntza komunitateen ezaugarri guztiak aurkituko ditugu ikaskuntza 
komunitate birtualetan. Egun, interneten komunikatzeko dauden gune eta 
baliabideei esker, lan kolaboratiboa fisikoki gertu ez daudenen artean ere 
gauza daiteke. 



Sare sozialen Ikasle sareak. Ikasgelan aurrez aurreko ikas-irakaskuntzan ari diren 
aplikazioak eta ikasle eta irakasleak ikaskuntza birtualeko komunitate batera biltzen 
eredu didaktikoa badira, ikasteko aukerak handiagoak izango dira. Ikaskuntza birtualeko 
ikasleentzat ere aberasgarriagoa izango da sareetan antolatuta egotea 
eta ez modu isolatuan jardutea. Euskaltegia ikasten ari den komunitate 
bihurtu behar dugu. 

Irakasle sareak: Irakasleen komunitate birtualek asko lagundu diezaie- 
kete irakasleei beren lanean. Hurrengo ekintzak eta beste asko egin ahal 
direlako:materiala trukatu, arazoei irtenbidea bilatu, fonnazioan lagundu, 
nor beraren eskarmentuaren berri eman eta jaso. . . 



Web 2.0k Ikas- Gaur egun, erabiltzaile guztiek edukiak sortu eta editatzeko aukera iza- 
-irakaskuntzan teak internet demokratizatu du. Ikaslearen autonomia garatu eta talde- 
duen eragina -lanak egiteko bide errazagoak eskaintzen ditu. 

Talde-lana eginez ikasleek ezagupenak eraikitzen dituzte. Ikasleek beste 
batzuekin lan egiten dutenean eta beraien lana sarean ikusiko dela dakite- 
nean, ondo egiteko interesa eta motibazioa pizten zaie. 

Web 2. On garatu diren editatzeko aplikazioei esker, irakasleek eta 
baita ikasleek ere, material didaktikoak sortzen ahal dituzte. Sortu, 
eta sortzeaz gain beste batzuekin partitu, iruzkinak eskatu, aldaketak 
onartu, etab. Gainera material guztia on line artxibatzen ahal da, biltegi 
birtual bat sortuz. 

Ikasketa-sarea ikaslez eta irakaslez osaturiko gune birtuala da. Ikasketa- 
-sarearen bidez, ikasle eta irakasleen arteko elkarreragina areagotzen da 
teknologiak eskaintzen dituen tresnak erabiliz, harremanak ez baitira 
eskola-orduetara bakarrik mugatzen. Horrek berarekin dakartzan onurak 
ere agerikoak dira. 

Teknologia horrek guztiak ikasle eta irakaslearen rolak aldatzen lagun- 
tzen du. Irakaslea orojakile, zuzentzaile eta informazioa ematen zuen 
bakarra izatetik orain bitartekari eta ikas-prozesuan gidari bihurtzen ari 
da. Irakasleak baliabideak eskainiz, gidatuz eta bitartekari-lana eginez 
laguntzen dio ikasleari. 

Bukatzeko, aipa dezagun ikasketa-sarea zentro desberdinen artean osa 
daitekeela eta ez zentro edo euskaltegi bateko partaideen artean bakarrik. 
Horrela zentro desberdinetako irakasleek lana elkarrekin egin ahal izango 
dute, materiala eta iritziak batzuek besteekin trukatuz, etab. 



Ikaskuntzan Zer behar da web 2.0k eskaintzen dituen baliabideak modu errazean era- 
inplementatzeko biltzeko? 
behar diren 
baldintzak 

Euskaltegian 

Gela guztiek interneterako sarbidea izatea komeni da baita ikasle- 
entzako ordenadore batzuk gelan bertan edukitzea ere, badakigu 
jakin egoera hori ez dela gaur egungo errealitatea, baina horretara jo 
beharko genuke. Ordenadore guztiak gela batean jartzen baldin badira, 
eta denak bertara joan behar izanez gero ordenadorea erabili nahi den 
bakoitzean, azkenean, joan-etorriak joan-etorri, ez da ordenadorea era- 
biliko ez baita erosoa izango... 

Etxean 



Gero eta jende gehiagok dauka ordenadorea eta intemeteko konexioa 
etxean eta horrek laguntzen die ikasleei ikaskideekin eta irakaslearekin 
harremanak ez eteten, euskaltegira joan ezin direnean ere ikasgelan egiten 
ari direnaren hariari jarraitzen, informazioa eskuratzen. . . 

Hirian edo herrian 

Beren etxeetan ordenadorerik ez dutenei, KZ guneetan, gizarte etxeetan, 
liburutegietan eta beste leku publiko batzuetan dauden ordenadoreak era- 
biltzen ohitzea komeni zaie. 



Irakasleriak 

Ikasleek erabiliko dituzten materialak prestatzeko, ikasleek egingo dituz- 
ten Ian birtualen jarraipena egiteko, ordenadorea eta interneterako sarbi- 
dea beharko ditu eskura. 



Ikasleek behar Ikasleak, intemeteko aplikazioak erabiltzen badituzte, sarean dagoen 
dituzten informazioaz baliatzen badira, beraien ezagupenak eraikitzeko ere auto- 
gaitasunak nomoagoak izango dira. Baina hau guztia lortzeko gaitasun batzuk garatu 
behar dituzte eta ez baldin badituzte denbora pixka bat pasatu beharko da, 
pixkanaka-pixkanaka lortu arte. 



Gaitasun digitala 

Internet erabiltzaile mailan ezagutzea. Honek esan nahi du: nabigatzea, 
informazioa bilatzen, aukeratzen jakitea, beste batzuekin ziberespazioan 
komunikatzen jakitea, dauden arriskuen berri izanda, eta web 2.0ren 
aplikazioak erabiltzen jakitea. 



Gaitasun sozialak 

Lan-taldean aritzeko behar diren gutxieneko trebetasunak izatea: bes- 
teenganako begirunea, hartu diren konpromisoak aurrera eramatea, etab. 

Beste gaitasun batzuk 

Ikasleak bere autonomoa izatea, sortzailea, malgua. . . 



Irakasleriaren Irakasleak seguru sentitzeko teknologia erabiltzen dutenean ezinbeste- 
aldeko jarrera koak dira hurrengo gaitasunak izatea: 
eta formazioa 

Gaitasun digitala 

Ikasleentzako aipatutako berberak. 

Gaitasun didaktikoa 



Web 2.0k eskaintzen dituen aplikazioak erabiltzeko irizpide metodolo- 
giko garbiak izan behar ditugu. Teknologia bitartekoa da. Eta haren lilu- 
rak ez gaitu itsutu behar. Azken batean, benetako garrantzia gure eredu 
metodologikoak du. Ikasleei ondo azaldu behar zaie helburuak zein eta 
nolakoak diren baita proposatzen ari garen lanaren zertarakoa ere. 

Aldeko jarrera 

Hasieran eta beharrezko diren gaitasun horien jabe ez baldin bagara, 
formazioan erabili beharreko denboraren aurrean aldeko jarrera baldin 
badugu, errazago lortu dira emaitza onak. 

Hona hemen sare Moodle irakaskuntza kudeatzeko sistema da. Moodle Martin Dougiamas 
sozialen australiarrak sortu zuen 200 lean. Harrez geroztik ikaragarrizko arrakasta 
aplikazio batzuk eta zabalkundea izan du mundu osoko hezkuntza-erakundeen artean. 

2006ko abenduan Moodleren gune ofizialak 150.000 erabiltzaile ditu, 75 
hizkuntzatara itzulita dago (euskarara ere bai), mundu osoko 160 herri- 
tan ari dira erabiltzen, 19.091 gunetan. Datu hauek Wikipediatik hartuta 
daude.http://eu. wikipedia.org/wiki/Moodle. 

Moodle software librea da. Baina zein abantaila dakar kode irekia iza- 
teak? batetik, erakunde edo zentro erabiltzaile bakoitzak bere beharretara 
egokitzen ahal duela behar dituen aldaketak eginez. Bestetik, Moodle ins- 
talatzea doan dela eta ez duela inolako mantenu-gasturik. Moodle plata- 
formaren garapenean ikasleek, irakasleek eta erabiltzaileen komunitateak 
laguntzen dute. 

Eta zein ikas-irakaskuntza mota ahalbideratzen du Moodle plataformak? 

Hemen aipatuko ditugu Moodle-ek eskaintzen dituen baliabide batzuk. 
Hortik irakurle bakoitzak ondorioztatuko du honen atzean dagoen filo- 
sofia eta bidebatez, aztertuko du ea bat datorren berak erabiltzen duen 
metodologiarekin. 

Interakziorako gune batzuk: foroak, txat-gela. Hauek ordenadore aurrean 
sortu ahal den isolamendu sentimendua ekiditen dute eta ezagutzak elka- 
rrekin eraikitzeko bideak zabaldu. 

Lanak modu kolaboratiboan egiteko tresna batzuk: wikia, bloga, bi hauek 
sinpleak badira ere, eta glosategia. 

Materiala irakasleek zein ikasleek igo dezakete. 

Autoebaluaziorako tresnak, adibidez hausnarketa egiteko plantila. Honek 
nork bere autonomia garatzen laguntzen du 

Moodle hemendik jeitsi daiteke http://moodle.org/ eta bertan infor- 
mazio asko dago. Baina gehiago behar baldin baduzu gai honetaz, 
Euskaljakintzaren webgunean ere artikulu, tutorial etabar luze eta inte- 
resgarria dago, helbide honetan: http://www.euskaljakintza.com/web-20- 
baliabideak/moodle-plataforma 

Welcome to Moodle! 

Moodle is a course management system [CMS] - a free, Open 
Source software package designed using sound pedagogical 
principles, to help educators create effective online learning 
communities. You can download and use it on any computer 
you have handy (Including webhosts) , yet It can scale from a 
single- teacher site to a University with 200,000 students. This site itself fs 
created using Moodle, so check out the Moodle Demonstration Courses or read 
the latest Moodle Buzz. 



Erabiltzaile-izena 

Moodle Community 



Moodle has a large and diverse user community with over 
330,000 registered users on this site atone, speaking over 70 
languages in 1% countries (we have more statistics here). The 
pest place to start is Using Moodle, which is where the main 
international discussions are held In English, but we have a 

ePa/s Ikas komunitate birtualik handiena epals da. Lau miloi eta erdi ikasle 
eta irakasle baino gehiago daude eta 191 nazioko partaideak elkartzen 
dira bertan. Lana modu kolaboratiboan egiten dute eta plataforma honek 
laguntzen die horretarako beharrezko diren baliabide guztiekin. Hauxe da 
helbidea: http : //www. epals. com/ 



Ezagutzak Blogak eta Wikiak beste bi artikulutan komentatu ditugu (Blogak, 
partekatzeko Hizpide 59. alean eta Wikiak Hizpide 62. alean) Baina hona ekarriko 
espazioak dugu gurekin "Internet didaktizatzen: Blogosfera ikas-irakaskuntzan" 
eta "Wikia, elkarlanean idazteko Interneteko tresna: funtzionalitateak 
eta erabilera didaktikoak" ikastaroak egin zituzten irakasleen iritziz zer- 
tarako erabil daitekeen euskararen ikas-irakaskuntzan bloga eta wikiak. 
Baina hainbeste erabilpen aurkitu zituztenez eta hau ez denez horretan 
luzatzeko tokia bi edo hiru zertzelada baino ez ditugu emango. 

• Blogak zertarako? 

Trebetasunen lanketarako, euskarazko ekitaldien agenda bat egiteko 
(antzerkiak, musika-saioak, hitzaldiak, topaguneak...), ordutegi desber- 
dinetan ari diren irakasleen arteko solasgune izateko, euskaltegiko infor- 
mazioa eman eta iradokizunak eskatzeko, euskaltegitik kanpo ikasten 
jarraitzeko aukera izateko, ikaskideekin batera eskolan egiten diren lanen 
erregistroa eraman eta lan horiek baloratzeko, nork bere ikas-prozesuaz 
hausnarketa egiteko, egunkaria edo bitakora modura erabilita, ikasleek 
sortutako poema, bertso eta abarrak argitara emateko, eskolako lanen 
erakusleiho izateko (irakasleak agindutako lanak: ahozko azalpenak, lan 
idatziak...) beren ideia eta iritziak plazaratzeko. . . 

• Zertarako wikiak? 



Idazmena modu kolaboratiboan lantzeko. Ikasle askoren artean jasotako 
apunteak biltzeko. Ez dute derrigorrez ikasgela edo euskaltegi berekoak 
zertan izan, euskaltegien arteko proiektuak. Demagun bi edo hiru euskal- 
tegiren artean laugarren mailako programazioa egitea erabakitzen dutela, 
lan hori errazteko gunea litzateke wikia, edozein arrazoirengatik (gaixo- 
tasunak, lanak, beste mota bateko ikasketak,...) joaterik ez duten ikasleen 
kasuan ikas-prozesuari ondo jarraitzeko lagungarri izan daiteke. 

Hizkuntzaren formari ere bereziki errepara dakioke. Ikasleek beren mai- 
lari dagokion gramatika sortuko lukete. Beren modura adierazita irakas- 
leak akatsak zuzenduko lituzke. . . 



Hizkuntzak Ezagutzak elkarbanatzeko edo konpartitzeko bultzada horretan tekno- 
lantzeko logia berrietan gertatutako aurrerapenek ahalbideratu dute hizkuntzak 
sistemak lantzeko sistemen hedapena. 

Bideo-deiak, bideo-hitzaldiak gero eta ohikoagoak dira gure gizartean eta 
horren isla euskaltegi batzuetara heldu da. Auto-ikaskuntzan dauden zenbait 
ikasleekin tutoretzak eta mintza praktika egiteko gero eta gehiago erabiltzen 
dira Skype edo Messenger bezalako aplikazioak Webcam baten laguntzaz. 

Aplikazio horien itzalean Mintzapraktika.org, eTamden eta The Mixxer 
bezalako Web orriak agertu dira. Orri horien helburua da hizkuntzak 
landu nahi dituzten pertsonak elkarrengana biltzea. Jeneralean orri horiek 
doakoak izaten dira eta bestelako zerbitzuak ere eskaintzen dituzte, esa- 
terako: aholkuak ematea, zalantzak argitzeko sistemak, etab... 



Mintzapraktika. org Euskal Herrian euskara praktikatzeko tresna ezin hobea dugu gune hau. 

Helbide honetan http://www.mintzapraktika.org topatuko dugu behar den 
informazioa mintzalaguna izateko. 

Proiektu hau 2006. eta 2007. urtean Eusko Jaurlaritza, AEK eta Topa- 
gunearen artean gauzatu zen. 

Mintzapraktika.org-en honela defmitzen dute proiektua: 

"Mintzalagun, Berbalagun, Mintzakide, Solaskide, Zahar-berri... 
herrien eta euskalkien arabera izen ezberdinak erabiltzen ditugu 
azken batean egitasmo berdintsuak izendatzeko: mintzamena 
lantzeko programak. 

Mintzamen-programak euskaraz hitz egiteko ohitura duten pertsonak, 
euskaraz hitz egiteko ohitura ez duten pertsonekin elkartzean datza. 

Ideia xamurra bezain eraginkorra da, kontuan hartzen badugu guztion- 
tzako ez dela erraza euskaraz hitz egiteko gune, une eta kideak aurkitzea. 

Hori dela eta Euskal Herriko lurralde guztietan; hiri, herri eta auzoe- 
tan hainbat dira martxan dauden mintzamena lantzeko programak. 

Egun 40 egitasmo daude martxan Euskal Herrian zehar. Horietan 
400 mintzataldek parte hartzen dute. Guztira 1.800 lagun. 

The Mixxer: Mixxer, aurrekoaren ildo beretik doa, hizkuntza ikasle eta irakasleak 
elkartzea dute helburu hizkuntza-kidea topatzeko. Zer da egileen hitzetan 
"Hizkuntza-kidea" language partner? Bada, ama hizkuntza edo hizkuntza 
nagusia zuk ikasi nahi duzun bera duen pertsona, aldi berean, zuk dakizun 
hizkuntza ikasi nahi duena. Web orri honen bidez pertsona biek ikasten 
ari diren hizkuntzak erabiliko dituzte, eta, elkarri lagunduko diote ikas- 
-prozesua aurrera eramaten. 

Laburbilduz • Web 2.0ren espazioak denok berdintzen gaitu, ikasle zein irakasle. 

• Ikaskuntza autonomoagoa eta parte hartzaileagoa da. 

• Materialak sortzeko, elkarbanatzeko eta kritikatzeko aukera dago. 

• Edukiak modu errazean argitara daitezke. 

• Jarduera mota berriak planteatzen dira bai ikas-prozesuan txertatzeko 
bai ebaluazioari eragiteko. 

• Trebetasun digitalak maiz elkarreraginean oinarritzen dira. 

• Euskaltegien arteko komunikazioa bultzatzen laguntzen du. Irakasle 
zein ikasleen artekoa eta elkarlanean aritzeko guneak sortzea ahalbide- 
ratu. 

Ez dugu artikulu hau bukatuko esan gabe bidea egiten baino ez garela hasi 
eta lehen aipatu dugun bezala teknologia berriak aurrera doazela egunez 
egun, baina, guk tentuz jokatu behar dugula aurrerapen hauek guztiak 
gure kontra bihur ez daitezen. 



Helbide interesgarriak 

Helbideak jartzerakoan oso zaila da dauden eta diren 
guztiak jartzea. Aukeraketa bat egin behar izan dugu 
eta badakigu asko eta asko utzi dugula kanpoan; 
beraz, hemen egon behar zuten eta ez dauden guztiei 
barkamena eskatu nahi diegu. 

Bestalde, gure eskarmentuan oinarrituta, onak iru- 
ditu zaizkigulako egin dugu aplikazioen aukeraketa 
eta blogena maiztasuna, kalitatea eta erabilgarrita- 
suna kontuan izanda. 

Euskaltegiak eta irakasleak sarean 

http ; / / www, udaleuskalte giak. net/ 
http://www.aek.org/ 

http://zibergela.blogspot.com/2007/12/barakaldoko- 
udal-euskaltegia.html 

http://www.santurtzieus.com/ 

http://www.gabrielaresti.com/ 



http://www.jmzabala.com/ 
http : / / www, habe .org/ 

Blogak 

Blog komunitatea 

http : / / www . asapala. org/mahat sorriak 
Irakasleen blogak: 

http://karrajua.org/ 

http : / / www .bio gari .net/ semerimendi 
"Zertzeladak": 

http://www.blogari.net/txelis 

http : / / www .bio gari . net/j oxeluix 

Ikasleekin lana egiteko blogak: 

"Bloga bloga marinelak": http://www.blogari. 
net/bertxo 

"Camille Fauque" bloga: http://www.blogari.net/ 
iraia 

http://www.blogari.net/martiuski 

http://www.blogari.net/argiurki 

http://www.blogari.net/eneba 

http://www.blogari.net/antuan 

http://www.blogari.net/iugalde 
Podcastak: 

Irratia.com http://www.irratia.com/ 

Bilbo Hiria http://www.bilbohiria.com/ 
Bideoblogak: 

http://hezkuntb.blogspot.com/ 

http://www.eduvlog.org/ 

http://ikasvlogak.blogspot.com/ 

http://www.itelebista.com/eu/ 

Aplikazioak 

Mashup-ak: 

http://dejaboo.net 

http://www.panoramio.com 

http://wikimapia.org 

http://www.myspace.com/ 

Foroak: 

http : //foroak. com/orria. php 

http://zirikteroak.ning.com/ 

http://www.flickr.com 

Bloglines: http://www.bloglines.com 

Youtube: http://youtube.com/ edo euskaraz: 
http://euskaltube.com/ 

Blogak sortzeko: 

Blogger: http://www.blogger.com 
Euskaraz: 

Blogari: http://www.blogari.net 
Blogak: blogak.com 



Wikiak sortzeko zerbitzaria 

Wetpaint: www.wetpaint.com 

Slideshare: http://www.slideshare.net aurkezpe- 
nak egiteko tresna. Zerbitzarian gorde eta bes- 
teenak ere erabil daitezke. 

Wikiak 

Arigea: http://arigea.wikispaces.com/ 

http://wiki.gleducar.org.ar/wiki/Portada Hemen 
"Gleduwiki"-a ikusiko dugu. "Gleducar" proi- 
ektu hezitzailearen wikia. 

http://es.wikipedia.org/wiki/Ciberperiodismo 
Kazetaritza digitalari buruzko wikia. 
Wikimedia. 

http://es.wikibooks.org/wiki/Portada . Testu libu- 
ruak idazteko Wikimedia proiektua. 

http://www.ramoncastro.es/contenido/ecowiki/ 
index . php/Portada Ekonomiaren irakaskuntza 
bigarren hezkuntzan. 

http://aulawiki.wikispaces.com/ Wikiak hez- 
kuntzan zertarako erabili 

http://eu.wikipedia.org/wiki/Azala. wikipedia 
euskaraz. 

http://www.wikilearning.com/ Gai askoren ingu- 
ruan ikasteko sortutako wikiak 

Hurrengo biak Felipe Zayas irakaslearenak dira: 

http://relatos.schtuff.com/ 

http://gramatica.wikispaces.com/ 

Ikas-sareak 

Gorka Palazio: http://www.ehu.es/palazio/edu 
wiki/ 

Eduvlog: http://www.eduvlog.org/search/label/ 
ingl%C3%A9s%20b%C3%Alsico 

Zibereskola: http://zibereskola.blogspot.com/ 

Epals: http://www.epals.com/ 

Educastur: http://blog.educastur.es/blog/2007/06 
/l 8/web-20-y-educacion/ 

Zibereskola: http://zibereskola.blogspot.com/ 

UEU: http://www.unibertsitatea.net/ 

Hizkuntzak sarean ikasteko 

http://www.mintzapraktika.org/ 

http://www.ompersonal.com.ar/ 

http://www.kontaizu.net/informatika/index. 
php?mod= 1 &HEMER0TEK= 1 2 

http : //www .hiru.com/ about/hizkunt zak 

The Mixxer: http://www. language-exchanges. 
org/indexSpanish.aspx 



Etandem: http://www.slf.ruhr-uni-bochum.de/ 
etandem/etindex-es.html 

MySchoolog: www.myschoolog.com ikasle- 
entzat garatutako aplikazio bat da, hots, beren 
irakasgaiak, zereginak, apunte/oharrak eta artxi- 
boak gorde eta kudeatzeko tresna. 

